[{"text_idx": "#000001", "text": "Jen la kandidatoj por la Estraro de TEJO 2021-2022! Komitatanoj de TEJO povas legi la plenan raporton de la Elekta Komisiono en la komitata listo."}, {"text_idx": "#000002", "text": "Kandidato por la posteno de Prezidanto"}, {"text_idx": "#000003", "text": "Pri mi\u201cMi estas preskau\u0306 25-jarag\u0302a junulo kiu nuntempe vivas en Prago (C\u0302eh\u0302io). Tie mi havas plentempan laboron en la internacia firmao Ernst & Young kiel konsultisto por publika sektoro kaj neregistaraj organizoj. En mia libera tempo mi okupig\u0302as pri mia hundo Yoko, pasigas tempon kun amikoj au\u0306 rigardante diversajn seriojn, fojfoje sportumas kaj pentras, kaj kutimas vojag\u0302i kiam la cirkumstancoj permesas tion.\u201d"}, {"text_idx": "#000004", "text": "Kiel mi s\u0302atus kontribui al TEJO \u201cMi aparte esperas ke mi povus kontribui al bona planado kaj mastrumado de la projektoj kiujn ni difinos por nia estrara mandato, same kiel sukcese transprenos taskojn kiuj restos por trakti de la pasinta estraro. Konsiderante, ke mia c\u0302iutaga laboro konsistas el evaluado de efika kaj travidebla uzo de diversaj EU\u0306-fondaj\u0302oj, mi same dezirus ke c\u0302io kion ni faros en venonta periodo ene de TEJO estos ankau\u0306 travidebla kaj profesia. Mi pensas, ke mi aparte ankau\u0306 subtenos kaj pus\u0302os por plia evoluigo de diversaj aktivaj\u0302oj kiujn oni povas fari pere de Esperanto (ekz. profesiaj trejnadseminarioj, diskutrondoj pri gravaj sociekonomiaj temoj, sportaj eventoj, ktp.) por plifortigi la rolon de TEJO kiel aktiva neregistara organizo kiu ne timas trakti buntan spektron de temoj.\u201d"}, {"text_idx": "#000005", "text": "Kandidato por la posteno de Kasisto"}, {"text_idx": "#000006", "text": "Pri mi\u201cMi estas hungarino vivanta en Prago, C\u0302eh\u0302io. Esperanton mi lernis antau\u0306 pli ol jardeko, kaj dum la jaroj g\u0302i ig\u0302is la plej grava lingvo en mia vivo, dank\u2019 al kio mi trovis amon kaj multajn amikojn. En mia persona vivo mi entuziasmas pri gastronomio, politiko kaj detektivromanoj. Profesie mi subtenas dungitojn pri HR problemoj/demandoj en multnacia firmao. Krome, mi c\u0302i-somere bakalau\u0306rig\u0302is pri internacia komerco kaj studos librotenadon kaj financojn en magistra nivelo ekde Septembro.\u201d"}, {"text_idx": "#000007", "text": "Kiel mi s\u0302atus kontribui al TEJO \u201cMi pensas, ke mia plurjara sperto kiel komitatano A kaj kasisto de la C\u0302eh\u0302a Esperanto-Junularo kune kun la konoj akiritaj de miaj studoj ebligos min dau\u0306rigi la elstaran laboron de la nuna kasisto, Felic\u0302a, kaj plu certigi financan stabilecon kaj dau\u0306ripovecon de TEJO. Mi ankau\u0306 nepre volas esplori (kaj agi lau\u0306bezone), c\u0302u kaj kiaj reformoj de la financa modelo de TEJO bezonatos pro la s\u0302ang\u0302oj en lastaj jaroj, kiel ekzemple la kreskanta graveco de interreta agado.\u201d"}, {"text_idx": "#000009", "text": "Pri mi\u201cMi estas TEJO-membro ekde 2009, kaj organizis amason da renkontig\u0302oj, karavanoj kaj kontribuojn al internaciaj vesperoj. Mi restarigis NEJ, c\u0302eforganizis la unuan retan IJK-on kaj estas c\u0302eforganizanta la IJK-n 2022 en Nederlando. Mi estas fres\u0302a patro kaj membras en du aliaj estraroj, do mi bezonas efike uzi mian tempon.\u201d"}, {"text_idx": "#000010", "text": "Kiel mi s\u0302atus kontribui al TEJO \u201cKiel G\u0302enerala Sekretario mi intencas sekvi c\u0302iujn regulojn pri anoncoj, limdatoj kaj voc\u0302donoj ekzakte, kaj zorgi ke la Komitato funkciu plene kaj glate. En la estraro mi celos teni kaj krei klaran kaj bonordigitan dokumentaron, kaj ne postuli de estraranoj au\u0306 komitatanoj pli da dokumentoj au\u0306 taskoj ol strikte necesas por liveri bonajn servojn al niaj membroj.\u201d"}, {"text_idx": "#000011", "text": "Kandidato por la posteno de Vicprezidanto"}, {"text_idx": "#000012", "text": "Pri mi\u201cMia patrino devenas el Finnlando, mia patro el Libanujo, kaj mi naskig\u0302is en Francio. Mi do kreskis en diverskultura kaj plurlingva familio, kaj iasense estas evolui en Esperantujo logika dau\u0306rigo por mi.Studento pri sociologio en Tuluzo (Francio), mi komencos magistron en septembro. Mi kutimas labori duontempe kiel administra helpo en diversaj institucioj, sed venontjare mi malkovros la laboron de bibliotekistino c\u0302e mia universitato, kaj mi antau\u0306g\u0302ojas. Nuntempe mi mars\u0302as en Hispanio la vojon de Sankta Jakobo de Compostela!\u201d"}, {"text_idx": "#000013", "text": "Kiel mi s\u0302atus kontribui al TEJO\u201cKiel TEJO-trejnisto, mi interesig\u0302as pri la transpreno de la fako Aktivula Trejnado. Mi kredas je la graveco pligrandigi la TEJO-trejnistaron kaj plu trejni niajn aktivulojn. Kiel studento, mi pretas respondeci pri la fako Universitata Agado. Sed ankau\u0306 pri Egaleco mi povus okupig\u0302i. C\u0302ar mi mem estis volontulo en du esperanto-asocioj (en Francio kaj Pollando), mi pretas sekvi la laboron de unu en niaj volontuloj en Rotterdamo. Mi certas ke mia empatia karaktero estos aprezata.\u201d"}, {"text_idx": "#000014", "text": "Pri mi\u201cMi estas Joop Kiefte, kandidato por la pozicio de vicprezidanto au\u0306 senpostena estrarano. Mi antau\u0306e jam estis prezidanto de TEJO kiam neniu volis, kaj cetere antau\u0306 tio laboris pri infrastrukturaj elementoj de TEJO, krom partoprenado en la komitato. Mia partopreno nun en la estraro estus por fokusig\u0302i pri elementoj kiel la internacia kunlaborado en IKRJO (ICMYO, UN-nivela kunlaborado), plibonigo de infrastrukturo per rekonig\u0302o kiel senprofitcela organizo en Nederlando kun ekz. rajto al senpaga Google Workspace kaj plenumado de funkcioj por kiuj ne proponig\u0302is aliaj estraraj kandidatoj. Mi plentempe laboras nun en Portugalio kaj povas pro tio ne havi tiel multe da tempo por fokusig\u0302i pri TEJO-aferoj kiel mi volus, krom tio mi plene akceptas subteni aliajn kiuj prenus la pozicion anstatau\u0306e. Mi preferas ne kampanji au\u0306 politikumi pri estrara pozicio: mi rekomendas al c\u0302iuj elekti plene lau\u0306 propra esploro pri la kapabloj de la kandidatoj kaj via sperto pri ili, ne lau\u0306 g\u0302enerala populareco au\u0306 pus\u0302ado. Mi ankau\u0306 forte rekomendas voc\u0302doni por pli da diverseco, kaj mi g\u0302ojas ke mi povis partopreni en tre diversa estraro antau\u0306e. Religie mi estas bahaano, kio implicas fokusig\u0302on pri unueco, egaleco kaj inkluzivigo, krom kompreneble tutmondeca aliro.\u201d"}, {"text_idx": "#000015", "text": "Pri mi\u201cMi naskig\u0302is en 1997. Mi eklernis Esperanton en 2013, tiam kiel 15-jara gimnaziano, kaj poste kunfondis kun samlernejanoj Filipinan Esperanto-Junularon (FEJ), kies prezidanto mi nun estas. Mi poste engag\u0302ig\u0302is en diversaj kampoj kaj niveloj de la movado kaj nun interalie kiel estrarano pri Landa kaj Faka Agado de TEJO. En 2019, mi diplomig\u0302is pri geografio en la Universitato de Filipinoj kaj nun laboras profesie (kaj hejme) kiel teamgvidanto en internacia firmao pri edukado. En mia libera tempo mi s\u0302atas spekti filmojn, lerni lingvojn, au\u0306 ludi pos\u0302telefonajn ludojn.\u201d"}, {"text_idx": "#000016", "text": "Kiel mi s\u0302atus kontribui al TEJO\u201cMi celas post reelektig\u0302o precipe dau\u0306rigi kaj plibonigi la laboron kiun mi komencis kaj nun faras en mia unua mandato kiel nuna estrarano de TEJO kaj plu plifortigi la Komisionon pri LFA, kies reviglig\u0302on mi gvidis. Mi interesig\u0302as labori ankau\u0306 pri la fako de Edukado-Scienco-Kulturo, kaj entuziasmas scii kiel niaj landaj kaj fakaj sekcioj kaj tutmonda aktivula reto povus konkrete kontribui al plivigligo de agado en tiuj tri kampoj konsiderante diversajn praktikojn pri edukado, fakojn, kaj kulturojn abundajn tra la mondo. En la Estraron mi dau\u0306re pretas antau\u0306enpus\u0302i la vidpunktojn kaj interesojn de niaj sekcioj kaj aparte vidpunkton ekstereu\u0306ropan, precipe tiun de Azio kaj de aliaj kontinentoj en la Estraro malpli bone reprezentitaj. Kiel vicprezidanto, mi planas subteni la prezidanton kaj kontribue al harmonia kunlaboro en la teamo. G\u0302is nun mi havas jam 8 jarojn da seninterrompa aktivado en TEJO kaj plene pretas aldoni plian jaron, c\u0302i-foje kiel estrarano servanta en mia dua mandato.\u201d"}, {"text_idx": "#000017", "text": "Pri mi \u201cMi naskig\u0302is en Nova Iguac\u0327u, Rio de J\u0302anejro, mi estas 24 jarag\u0302a, studento pri geologio, nuntempe log\u0302ante en C\u0302eh\u0302io. Esperanto estis s\u0302ang\u0302ego en mia vivo, mi esperantig\u0302is en 2013 kaj de tiam mi jam partoprenis en multaj eventoj de esperanto en Brazilo kaj eksterlande. Miaj hobioj estas ludi homlupon kaj Dixit, promeni en arbaro, babilegi kaj kuiri vegane.\u201d"}, {"text_idx": "#000018", "text": "Kiel mi s\u0302atus kontribui al TEJO\u201cMi volas ke miaj c\u0302efaj kontribuoj estu pri \u201creta movado\u201d kaj adoleskantoj.En la lasta jaro kreskig\u0302is la intereso pri \u201cnec\u0302eesta movado\u201d. Pro tio mi volas agi pli kaj pli en reta movado, kiu multe gravas nuntempe. Junuloj, preskau\u0306 nature, multege uzas reton kaj tu ilo estas bonega al movado c\u0302ar g\u0302i pro tio eblegis al c\u0302iuj homoj la partoprenon en kongresoj kaj renkontig\u0302oj. Mi lernis Esperanton kiam mi estis adoleskanto kaj mi opinias ke indas havi personon por pensi pri tiu agado, pro tio mi s\u0302atus kontribui pri adoleska agado per ludoj, babiladoj kaj aktivaj\u0302oj. Tiel ni kreskigus Esperanton inter la adoleskantoj kaj plifortigos la venontan movadon en TEJO.\u201d"}, {"text_idx": "#000019", "text": "Pri mi\u201cMi venas el Nikaragvo, kaj ag\u0302as 32 jarojn. Mia esperantig\u0302o okazis fine de la jaro 2011. Mi estas homo kiu s\u0302atas kundividi sian sperton kaj konojn kun la aliaj por kunkreskado. Mian libertempon mi okupas por tre diversaj aferoj, mi s\u0302atas nag\u0302i, spekti filmojn, legi fantaziajn librojn, mi estas futbals\u0302atanto, kaj kelkfoje mi ludas s\u0302akon interrete. Kompreneble mi s\u0302atas fremdajn lingvojn do, Duolingo estis mia plej bona amiko dum la pandemio. Mia studfako estas Ing\u0302enierio pri Sistemoj, kaj nuntempe laboras por teknologia estrepreno en la kampo de aparataro. Rilate al Esperanto, mi felic\u0302as pro 5-jara gvidado de Esperanto-kurson en Nacia Universitato de Nikaragvo, pro esti parto de la loka kongresa komitato kiu organizis nian unuan Nacian Esperanto-kongreson en 2014, kaj pro mia kontribuo al TEJO kiel oficisto en 2016.\u201d"}, {"text_idx": "#000020", "text": "Kiel mi s\u0302atus kontribui al TEJO\u201cKiel estrarano de TEJO mi havus grandiozan oportunon por uzi mian sperton en la movado por okupig\u0302i pri Esperanto-simpatiantoj kiel Junaj Amikoj de Esperanto. Mi ankau\u0306 s\u0302atus helpi plifortigi la fakon Edukado, ne nur rilate al la lingvo-nivelo, sed ankau\u0306 edukado en plej diversaj kampoj, ekz. science kaj kulture.\u201d"}, {"text_idx": "#000021", "text": "Pri mi\u201cMi estas 24-jarag\u0302a, venas de nordorienta Francio kaj diplomig\u0302is pri la angla kaj rusa lingvoj, internaciaj rilatoj kaj projekto-mastrumado. Mi jam log\u0302is en diversaj landoj, notinde Nederlando kie mi nuntempe volontulas c\u0302e TEJO g\u0302is la fino de la nuna estrara mandato. Mi s\u0302atas lingvojn, bicikladon, nigran c\u0302okoladon kaj erinacojn.\u201d"}, {"text_idx": "#000022", "text": "Kiel mi s\u0302atus kontribui al TEJO\u201cKiel volontulo c\u0302e TEJO, mi multe jam okupig\u0302is pri la eksteraj rilatoj de nia organizo, kunordigante agadojn, trejnadon kaj retajn arang\u0302ojn. Mi do s\u0302atus dau\u0306rigi la elanon tiuterene kiel faka Estrarano pri Eksteraj Rilatoj. Mi s\u0302atus porti al la Komisiono pri Eksteraj Rilatoj (KER) iom pli strategian aliron al niaj eksteraj reprezentado kaj agado, kunlaborante ankau\u0306 kun UEA. Aliaj fokusig\u0302indaj temoj estu varbado kaj plifortigado de la tieaj aktivuloj kaj pli da (espereble c\u0302eesta) kunlaborado kun neesperantaj organizoj. Mi aldone jam spertis plurajn aspektojn de la administrado kaj kunlaborado de TEJO pri kiuj mi certe povos ankau\u0306 kontribui. Kiel baldau\u0306aj eksvolontulo de TEJO kaj volontulo c\u0302e alia Esperanto-organizo, mi ankau\u0306 tau\u0306gas por subteni niajn venontajn volontulojn.\u201d"}, {"text_idx": "#000023", "text": "Dankon pro la informoj! Notitaj kaj gravaj. Grandaj shanghoj survojas \u2013 kiel chiujare! Mi vidas kelkajn nunajn estraranoj, kiuj tre feliche rekandidatigas sin \u2013 iom da kontinueco. Mi provos preni kontakton kun la nova teamo \u2013 EKO volonte komunikos informojn pri TEJO al pli vasta publiko. Mi ghojos, se TEJO konsentos iam denove kunlabori kun la AMO-programo, kiu ene de la lasta horo realigis la 75an AMO-seminarion.\nKandidatoj por la Estraro de TEJO - La Ondo de EsperantoLa Ondo de Esperanto"}, {"text_idx": "#000024", "text": "Dankon pro la informoj! Notitaj kaj gravaj. Grandaj shanghoj survojas \u2013 kiel chiujare! Mi vidas kelkajn nunajn estraranoj, kiuj tre feliche rekandidatigas sin \u2013 iom da kontinueco. Mi provos preni kontakton kun la nova teamo \u2013 EKO volonte komunikos informojn pri TEJO al pli vasta publiko. Mi ghojos, se TEJO konsentos iam denove kunlabori kun la AMO-programo, kiu ene de la lasta horo realigis la 75an AMO-seminarion."}, {"text_idx": "#000026", "text": "Your email address will not be published. Required fields are marked *"}]